CELEX: 52014XC0227(02)
Language: da
Date: 2014-02-27
Title: Udkast til Kommissionens forordning (EU) nr. …/… af 24. februar 2014 om ændring af forordning (EF) nr. 906/2009 for så vidt angår forordningens anvendelsesperiode  EØS-relevant tekst

Vigtig juridisk meddelelse

|

52014XC0227(02)

Udkast til Kommissionens forordning (EU) nr. …/… af 24. februar 2014 om ændring af forordning (EF) nr. 906/2009 for så vidt angår forordningens anvendelsesperiode  EØS-relevant tekst  

EU-Tidende nr. C 056 af 27/02/2014 s. 0001 - 0002

		Udkast til Kommissionens forordning (EU) nr. …/…af 24. februar 2014om ændring af forordning (EF) nr. 906/2009 for så vidt angår forordningens anvendelsesperiode(EØS-relevant tekst)2014/C 56/02EUROPA-KOMMISSIONEN HAR —under henvisning til traktaten om Den Europæiske Unions funktionsmåde,under henvisning til Rådets forordning (EF) nr. 246/2009 af 26. februar 2009 om anvendelse af traktatens artikel 81, stk. 3 [1], på visse kategorier af aftaler, vedtagelser og samordnet praksis mellem linjerederier (konsortier) [2], særlig artikel 1,efter offentliggørelse af udkast til denne forordning [3],efter høring af Det Rådgivende Udvalg for Kartel- og Monopolspørgsmål, ogud fra følgende betragtninger:(1) Ved Kommissionens forordning (EF) nr. 906/2009 [4] gives der på visse betingelser gruppefritagelse fra forbuddet i traktatens artikel 101, stk. 1, for konsortier mellem linjerederier. Nævnte forordning udløber den 25. april 2015 i overensstemmelse med den i artikel 2, stk. 1, i forordning (EF) nr. 246/2009 fastsatte periode på højst 5 år. Kommissionens erfaringer med anvendelsen af gruppefritagelse har vist, at en gruppefritagelse for konsortier fortsat er berettiget, og at de betingelser, som dannede grundlag for fastsættelsen af anvendelsesområdet for og indholdet i forordning (EF) nr. 906/2009, ikke har ændret sig væsentligt.(2) Ved forordning (EF) nr. 906/2009 blev de gældende regler for konsortier forenklet, og væsentlige ændringer blev indført. Eftersom det nye retsgrundlag kun har fundet anvendelse i en kort periode, bør yderligere ændringer undgås på nuværende tidspunkt. Således undgås øgede efterlevelsesomkostninger for sektorens operatører.(3) Anvendelsesperioden for forordning (EF) nr. 906/2009 bør derfor forlænges med fem år —VEDTAGET DENNE FORORDNING:Artikel 1I artikel 7 i forordning (EF) nr. 906/2009 ændres datoen "den 25. april 2015" til "den 25. april 2020".Artikel 2Denne forordning træder i kraft den 25. april 2015.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 24. februar 2014.På Kommissionens vegne[…] […]Formand[1] Med virkning fra den 1. december 2009 er EF-traktatens artikel 81 og 82 blevet henholdsvis artikel 101 og 102 i TEUF.[2] EUT L 79 af 25.3.2009, s. 1.[3] EUT C 56 af 27.2.2014, s. 1.[4] Kommissionens forordning (EF) nr. 906/2009 af 28. september 2009 om anvendelse af traktatens artikel 1, stk. 3, på visse kategorier af aftaler, vedtagelser og samordnet praksis mellem linjerederier (konsortier) EUT L 256 af 29.9.2009, s. 31.--------------------------------------------------